Tyrrell Racing

**Tyrrell Racing** oli Ken Tyrrellin perustama Formula 1 -talli, joka kilpaili sarjassa vuosina –. Tyrrell keräsi yhteensä 711 pistettä. 

## Historia
Aiemmin tallin perustaja Ken Tyrrell toimi tallipäällikkönä pienemmissä luokissa, kunnes vuonna 1968 ajatti Matran tehdastallin rinnalla F1:ssä Matran MS10-autoja. Jackie Stewart voitti useita kilpailuja kauden aikana. Auton polttoainetankit olivat lentokoneiden tapaan osa auton kantavaa rakennetta. Näin autosta saatiin 15&nbsp;kg kevyempi, mutta jämäkämpi kuin kilpailijoistaan. FIA:n mielestä tekniikka oli liian turvaton ja päätti kieltää sen kaudelle 1970.

Matran toimitusjohtaja teki radikaalin päätöksen ennen kautta 1969: Matran tehdastalli ei osallistuisi Formula ykkösiin, vaan Matra keskittyisi tukemaan Tyrrell-tallia, joka sai nimen **Matra International**, ja rakentaisi uuden, Cosworth DFV -moottorisen auton rakenteellisilla polttoainetankeilla, vaikka ne olisivat seuraavalla kaudella kiellettyjä. Stewart voitti kauden 1969 maailmanmestaruuden helposti uudella Matra MS80:lla, joka korjasi suurimman osan MS10:n heikkouksista. Stewartin titteli oli ensimmäinen, joka voitettiin ranskalaisen tallin autolla, ja nykypäivään mennessä ainoa, joka on voitettu Ranskassa valmistetulla autolla. Se oli huomattava saavutus tallilta, joka kilpaili vasta toista kauttaan F1:ssä.

Alkukauden 1970 Tyrrell ajatti Marchin autoa, jolla Stewart saavutti yhden voiton. Samana vuonna Derek Gardner suunnitteli Tyrrellille ensimmäisen oman auton, joka nähtiin ensimmäistä kertaa Italian GP:ssä. Vuonna 1971 Stewart voitti kuljettajien MM:n, ja Tyrrell valmistajien MM:n. Stewart voitti kuljettajien mestaruuden vielä 1973. Vuosina 1974–1976 talli saavutti muutamia voittoja, ensimmäinen voitoton kausi oli 1977. 1980-luvulla talli menestyi huonommin, ja vuonna 1984 Tyrrellin keräämät MM-pisteet hylättiin polttoaine-epäselvyyksien takia. Kausina 1984–1988 talli ei saavuttanut ainuttakaan palkintosijaa. 1990-luvulla tallin alamäki jatkui, ja 1993 talli ei saavuttanut ainuttakaan MM-pistettä. Kaudella 1995 Tyrrellin toisena kuljettajana oli Mika Salo, ja tallin pääsponsorina oli harvinaisesti suomalainen yritys, Nokia. Tämä vuosi oli vielä kohtalainen, kaudella 1996 tulokset alkoivat huonontua, ja 1997 Tyrrell joutui käyttämään Fordin V8-asiakasmoottoreita, joiden suorituskyky oli heikko. Mika Salo saalisti kuitenkin kaksi MM-pistettä Monacon GP:stä. Helmikuussa 1998 Ken Tyrrell erosi tallistaan. Talli ei saavuttanut viimeisellä kaudellaan yhtään pistettä. Talli oli myyty vuoden 1997 lopussa British American Tobacco Companylle (BAT), joka jatkoi seuraavan kauden Tyrrell-nimellä ja kaudesta 1999 alkaen toimi British American Racing -nimellä. Aiemmin mainittujen lisäksi Tyrrelliä ajoivat muun muassa Jean Alesi, Andrea de Cesaris, Michele Alboreto, Didier Pironi, Jody Scheckter ja Patrick Depailler.

## Formula 1 -tulokset

; Huomioita

## Saavutukset (valmistaja ja asiakastallit)

**Voitot**

**Paalupaikat**

**Palkintokorokesijat**

**Nopeimmat kierrokset**

## Suomalaisten saavutukset Tyrrell-tallissa

### [[Mika Salo]]
*Kaudet: 1995–1997
*Kilpailut: 50
*Voitot: 0
**Palkintopallisijat: 0
**Paras sijoitus: 5.
*Pisteitä: 12

## Kuljettajat

* &nbsp;Jackie Stewart (1968–1973)
* &nbsp;Jean-Pierre Beltoise (1968–1970)
* &nbsp;Johnny Servoz-Gavin (1968–1970)
* &nbsp;François Cevert (1970–1973)
* &nbsp;Peter Revson (1971)
* &nbsp;Patrick Depailler (1972, 1974–1978)
* &nbsp;Chris Amon (1973)
* &nbsp;Jody Scheckter (1974–1976)
* &nbsp;Jean-Pierre Jabouille (1975)
* &nbsp;Michel Leclère (1975)
* &nbsp;Ronnie Peterson (1977)
* &nbsp;Didier Pironi (1978–1979)
* &nbsp;Jean-Pierre Jarier (1979–1980)
* &nbsp;Geoff Lees (1979)
* &nbsp;Derek Daly (1979–1980)
* &nbsp;Mike Thackwell (1980, 1984)
* &nbsp;Eddie Cheever (1981)
* &nbsp;Kevin Cogan (1981)
* &nbsp;Ricardo Zunino (1981)
* &nbsp;Michele Alboreto (1981–1983, 1989)
* &nbsp;Slim Borgudd (1982)
* &nbsp;Brian Henton (1982)
* &nbsp;Danny Sullivan (1983)
* &nbsp;Martin Brundle (1984–1986)
* &nbsp;Stefan Johansson (1984–1985)
* &nbsp;Stefan Bellof (1984–1985)
* &nbsp;Ivan Capelli (1985)
* &nbsp;Philippe Streiff (1985–1987)
* &nbsp;Jonathan Palmer (1987–1989)
* &nbsp;Julian Bailey (1988)
* &nbsp;Jean Alesi (1989–1990)
* &nbsp;Johnny Herbert (1989)
* &nbsp;Satoru Nakajima (1990–1991)
* &nbsp;Stefano Modena (1991)
* &nbsp;Olivier Grouillard (1992)
* &nbsp;Andrea de Cesaris (1992–1993)
* &nbsp;Ukyo Katayama (1993–1996)
* &nbsp;Mark Blundell (1994)
* &nbsp;Gabriele Tarquini (1995)
* &nbsp;Mika Salo (1995–1997)
* &nbsp;Jos Verstappen (1997)
* &nbsp;Ricardo Rosset (1998)
* &nbsp;Toranosuke Takagi (1998)

## Lähteet

## Aiheesta muualla

*Tietoa tallista